section_heading: Uprava i politika
paragraph_text: Na čelu vojske i diplomacije Nove Francuske nalazio se guverner, kojeg je imenovao francuski kralj. Njegove diplomatske dužnosti uključivale su odnose s britanskim kolonijama, te s autohtonim narodima. Za upravljanje civilnom vlašću zadužen je bio intendant. Njegove dužnosti uključivale su pravosudni sustav, trgovinu i financije. Uz civilnu i vojnu vlast veliku ulogu imala je i crkva, tako da su guverner, intendant i biskup bile glavne osobe u vijeću koje je upravljalo kolonijom.